Tiesas (sestā palāta) 2012. gada 4. oktobra spriedums – Komisija/Spānija
(lieta C‑403/11)
Valsts pienākumu neizpilde – Direktīva 2000/60/EK – Upju baseinu apsaimniekošanas plāni – Publicēšana un paziņošana Komisijai – Sabiedrības informēšana un sabiedriskā apspriešana – Neesamība
1.                     Prasība sakarā ar valsts pienākumu neizpildi – Valsts pienākumu neizpildes pierādījums – Komisijas pienākums – Pierādījumu, kas parāda valsts pienākumu neizpildi, iesniegšana – Atspēkojums, kas jāveic attiecīgajai dalībvalstij (LESD 258. pants) (sal. ar 20. punktu)
2.                     Vide – Kopienas rīcība ūdens resursu politikas jomā – Direktīva 2000/60 – Dalībvalstu pienākums publicēt upju baseinu apsaimniekošanas plānus – Sabiedriskās apspriešanas pienākums un pienākums nosūtīt šo plānu kopijas Komisijai un iesaistītajām dalībvalstīm – Neizpilde – Pienākumu neizpilde (Eiropas Parlamenta un Padomes Direktīvas 2000/60 13. panta 1.–3. un 6. punkts, 14. panta 1. punkta c) apakšpunkts un 15. panta 1. punkts) (sal. ar 21.–23. punktu)
3.                     Dalībvalstis – Pienākumi – Pienākumu neizpilde – Ar valsts tiesību sistēmu pamatots attaisnojums – Nepieļaujamība (LESD 258. pants) (sal. ar 25. punktu)
Priekšmets
Valsts pienākumu neizpilde – Eiropas Parlamenta un Padomes 2000. gada 23. oktobra Direktīvas 2000/60/EK, ar ko izveido sistēmu Kopienas rīcībai ūdens resursu politikas jomā (OV L 327, 1. lpp.), 13. panta 1., 2., 3. un 6. punkta, 14. panta 1. punkta c) apakšpunkta un 15. panta 1. punkta pārkāpums – Upju baseinu apsaimniekošanas plāni – Sabiedrības informēšana un sabiedriskā apspriešana – Šo apsaimniekošanas plānu paziņošana
Rezolutīvā daļa:
1)
Spānijas Karaliste,
–        līdz 2009. gada 22. decembrim nepieņemot upju baseinu, izņemot Katalonijas upju baseinu, apsaimniekošanas plānus un līdz 2010. gada 22. martam nenosūtot Eiropas Komisijai un citām iesaistītajām dalībvalstīm šo plānu kopijas saskaņā ar Eiropas Parlamenta un Padomes 2000. gada 23. oktobra Direktīvas 2000/60/EK, ar ko izveido sistēmu Kopienas rīcībai ūdens resursu politikas jomā, kurā grozījumi izdarīti ar Eiropas Parlamenta un Padomes 2008. gada 11. marta Direktīvu 2008/32/EK, 13. panta 1.–3. punktu un 6. punktu, kā arī 15. panta 1. punktu, un,
–        vēlākais, līdz 2008. gada 22. decembrim, izņemot Katalonijas upju baseinu, Baleāru salas, Tenerifi, Gvadjanu, Gvadalkiviri, Andalūzijas Vidusjūras baseinu, Tinto‑Odjelā‑Pjedrasu, Gvadeletē‑Barbati, Galisijas krastu, Miņo‑Silu, Dvero, Rietumu Kantabriju un Austrumu Kantabriju, neuzsākot procedūru sabiedrības informēšanai par upju baseinu apsaimniekošanas plānu projektiem un to sabiedriskai apspriešanai saskaņā ar šīs direktīvas 14. panta 1. punkta c) apakšpunktu,
nav izpildījusi minētajās tiesību normās paredzētos pienākumus;
2)
Spānijas Karaliste atlīdzina tiesāšanās izdevumus.